REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/311-21

14. jul 2021. godine

B e o g r a d

ZAPISNIK

38. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 14. JULA 2021. GODINE

Sednica je počela u 12,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović, Olivera Pešić, Sonja Vlahović, Bratimir Vasiljević, Ana Čarapić, i Milorad Mijatović.

Sednici su prisustvovali i: Adrijana Pupovac (zamenik člana Odbora Duška Tarbuka), Velibor Milojičić (zamenik člana Odbora Gorana Kovačevića), Svetlana Milijić (zamenik člana Odbora Bobana Birmančevića), Zoran Tomić (zamenik člana Odbora Bratimira Vasiljevića) i Uglješa Marković (zamenik člana Odbora Dušana Bajatovića) .

Sednici nisu prisustvovali članovi Odbora: Vladimir Marinković (Mihajlo Jokić, zamenik člana odsutan zbog neblagovremenog obaveštavanja o sprečenosti člana da prisustvuje sednici Odbora), Ljiljana Kuzmanović Vujaković, Zoltan Pek i Vojislav Vujić, niti njihovi zamenici.

Sednici su prisustvovali: Ema Dragulj, viši savetnik u Upravi za javni dug, Biljana Savković, savetnik u Ministarstvu privrede, Bojan Dimitrijević i Nikola Altiparmakov, članovi Fiskalnog saveta.

Na predlog predsednika, Odbor je jednoglasno (12 glasova „za“) utvrdio sledeći

D n e v n i r e d:

1. Razmatranje Predloga zakona o potvrđivanju Finansijskog ugovora COVID–19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije, koji je podnela Vlada (broj 011-1234/21 od 2. jula 2021. godine);

2. Razmatranje Izveštaja o radu Fiskalnog saveta za 2020. godinu (broj 02-473/21 od 22. marta 2021. godine);

3. Davanje saglasnosti na Pravilnik o izmenama Pravilnika o unutrašnjem uređenju i sistematizaciji radnih mesta u stručnim službama Fiskalnog saveta (broj 02-966/21 od 3. juna 2021. godine);

4. Donošenje odluke o pokretanju postupka za utvrđivanje predloga za izbor dva člana Republičke komisije za zaštitu prava u postupcima javnih nabavki;

5. Donošenje odluke o obrazovanju Radne grupe za sprovođenje postupka za izbor dva člana Republičke komisije za zaštitu prava u postupcima javnih nabavki.

Na predlog predsednika, Odbor je jednoglasno (12 glasova „za“) usvojio predlog da se objedini rasprava o tačkama 2. i 3, s tim da se o svakoj tački odbor izjašnjava pojedinačno, u sistemu e-parlamenta.

**PRVA TAČKA DNEVNOG REDA: Razmatranje Predloga zakona o potvrđivanju Finansijskog ugovora COVID–19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije, koji je podnela Vlada**

Ema Dragulj je istakla da Evropska investiciona banka odobrila zajam Republici Srbiji u iznosu od 200 miliona evra. Zbog značajnog pada prihoda i privredne aktivnosti za vreme pandemije COVID–19, Vlada je donela Uredbu o pomoći sektoru malih i srednjih preduzeća. U skladu sa tom uredbom ovaj zajam će biti iskorišćen za pomoć malim i srednjim preduzećima.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava sredstava je jednoglasno (11 glasova „za“), odlučio da podnese

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Finansijskog ugovora COVID-19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA I TREĆA TAČKA DNEVNOG REDA: Razmatranje Izveštaja o radu Fiskalnog saveta za 2020. godinu i Davanje saglasnosti na Pravilnik o izmenama Pravilnika o unutrašnjem uređenju i sistematizaciji radnih mesta u stručnim službama Fiskalnog saveta**

Aleksandra Tomić je podsetila da je članom 92a Zakona o budžetskom sistemu, propisano da je Fiskalni savet za obavljanje poslova iz svoje nadležnosti, odgovoran Narodnoj skupštini.

Saglasno navedenim odredbama, Fiskalni savet je podneo Narodnoj skupštini Izveštaj o radu Fiskalnog saveta za 2020. godinu, 22. marta 2021. godine.

Članom 237. Poslovnika Narodne skupštine predviđeno je da predsednik Narodne skupštine izveštaje koje su, u skladu sa zakonom, Narodnoj skupštini podneli državni organi, organizacije i tela, dostavlja narodnim poslanicima i nadležnom odboru. Nakon razmatranja izveštaja, nadležni odbor podnosi izveštaj Narodnoj skupštini, sa predlogom zaključka, odnosno preporuke.

Članom 92k Zakona o budžetskom sistemu predviđeno je da se način obavljanja poslova, organizaciona struktura službi i sistematizacija radnih mesta bliže uređuju aktom Fiskalnog saveta, uz prethodnu saglasnost nadležnog odbora Narodne skupštine.

U skladu sa navedenim, Fiskalni savet je dana 3. juna 2021. godine podneo Odboru za finansije, republički budžet i kontrolu trošenja javnih sredstava, kao nadležnom radnom telu Narodne skupštine, Pravilnik o izmenama Pravilnika o unutrašnjem uređenju i sistematizaciji radnih mesta u stručnim službama Fiskalnog saveta, radi razmatranja i davanja prethodne saglasnosti.

Aleksandra Tomić je iznela primedbu da Izveštaj o radu Fiskalnog saveta ne treba da sadrži pojedine ocene, mišljenja i sugestije već da govori o radu Fiskalnog saveta.

Nikola Altiparmakov je izneo statističke podatke o broju zaposlenih, budžetu, prihodima, rashodima i radu Fiskalnog saveta.

Veroljub Arsić je postavio pitanje kada je održana sednica Fiskalnog saveta na kojoj je usvojen Izveštaj o radu, da li postoji zapisnik sa te sednice i da li su svi članovi Fiskalnog saveta potpisali taj zapisnik.

Nikola Altiparmakov je odgovorio da nije upoznat sa pravnom procedurom, da za sada niko nije insistirao da potpisuje izveštaj i da će proveriti sa svojim sekretarijatom i potpisati ukoliko je to neophodno.

Bojan Dimitrijević je istakao da je Fiskalni savet podređen Odboru za finansije i da treba da mu odgovara za svoj rad. Kada je reč o konkretnom izveštaju naglasio je da nije upoznat da je bilo neke formalne sednice, glasanja i da on nije učestvovao u sastavljanju i pisanju izveštaja.

Aleksandra Tomić je istakla da je pokušala da u kontaktu sa predsednikom Fiskalnog saveta, sugeriše da se izmene pojedine odredbe u izveštaju, međutim nije naišla na odobravanje i da je mejlom dobila odgovor od službenika Fiskalnog saveta da se pismeno obrati predsedniku.

U diskusiji je učestvovao i Milorad Mijatović.

**GLASANjE**

**Druga tačka:**

Na osnovu člana 237. stav 4. Poslovnika Narodne skupštine, Odbor za finansije, republički budžet i kontrolu trošenja javnih sredstava je jednoglasno (13 glasova „za“) odlučio da podnese

I Z V E Š T A J

Odbor je, u skladu sa članom 237. Poslovnika Narodne skupštine, razmotrio Izveštaj o radu Fiskalnog saveta za 2020. godinu, koji je Narodnoj skupštini podnet na razmatranje na osnovu člana 92a Zakona o budžetskom sistemu.

Odbor je, povodom razmatranja Izveštaja o radu Fiskalnog saveta za 2020. godinu, utvrdio predlog zaključka koji podnosi Narodnoj skupštini.

Mišljenje je izdvojio narodni poslanik Veroljub Arsić, član Odbora.

Za izvestioca Odbora i predstavnika predlagača na sednici Narodne skupštine određena je dr Aleksandra Tomić, predsednik Odbora.

P R E D L O G

Na osnovu člana 8. stav 1. Zakona o Narodnoj skupštini („Službeni glasnik RS“, br. 9/10 i 108/13-dr. zakon) i člana 239. st. 1. i 3. Poslovnika Narodne skupštine („Službeni glasnik RS“, broj 20/12 - Prečišćeni tekst),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_ zasedanja, održanoj \_\_\_\_\_\_\_\_ 2021. godine, donela je

ZAKLjUČAK

povodom razmatranja Izveštaja o radu Fiskalnog saveta za 2020. godinu

1. Prihvata se Izveštaj o radu Fiskalnog saveta za 2020. godinu.

2. Ovaj zaključak objaviti u „Službenom glasniku Republike Srbije“.

RS Broj

U Beogradu, \_\_\_\_\_\_ 2021. godine

**Treća tačka:**

Na osnovu člana 92k stav 3. Zakona o budžetskom sistemu („Službeni glasnik RS“, br. [54/09](file:///C:\Users\milena.sandic\Desktop\index.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 7[3/10](file:///C:\Users\milena.sandic\Desktop\index.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [101/10,](file:///C:\Users\milena.sandic\Desktop\index.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) 101/11, 93[/12](file:///C:\Users\milena.sandic\Desktop\index.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [62/13](file:///C:\Users\milena.sandic\Desktop\index.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 63/13 - ispravka, 108/13, 142/14, 68/15-dr.zakon, 103/15, 99/16, 113/17, 95/18, 31/19, 72/19 i 149/20) i člana 55. Poslovnika Narodne skupštine („Službeni glasnik RS“, broj 20/12 – Prečišćen tekst), Odbor za finansije, republički budžet i kontrolu trošenja javnih sredstava, na 38. sednici održanoj 14. jula 2021. godine, je jednoglasno (13 glasova „za“) doneo

**O D L U K U**

**o davanju saglasnosti na Pravilnik o izmenama Pravilnika o unutrašnjem uređenju i sistematizaciji radnih mesta u stručnim službama Fiskalnog saveta**

DAJE SE SAGLASNOST na Pravilnik o izmenama Pravilnika o unutrašnjem uređenju i sistematizaciji radnih mesta u stručnim službama Fiskalnog saveta, broj 110-00-3/2021-03 (broj u Narodnoj skupštini 02-966/21) od 3. juna 2021. godine.

**ČETVRTA TAČKA DNEVNOG REDA: Donošenje odluke o pokretanju postupka za utvrđivanje predloga za izbor dva člana Republičke komisije za zaštitu prava u postupcima javnih nabavki**

Aleksandra Tomić je podsetila da je članom 189. st. 2-4. Zakona o javnim nabavkama, propisano da Narodna skupština bira i razrešava predsednika i članove Republičke komisije za zaštitu prava u postupcima javnih nabavki, na predlog odbora Narodne skupštine nadležnog za finansije, nakon sprovedenog javnog konkursa. Predsednik i članovi Republičke komisije biraju se na period od pet godina, a nadležni odbor pokreće postupak za utvrđivanje predloga za izbor predsednika i članova Republičke komisije najkasnije šest meseci pre isteka njihovog mandata, a postupak izbora se okončava najkasnije mesec dana pre isteka mandata.

Narodna skupština je 27. decembra 2016. godine, donela Odluku kojom je izabrala Jelenu Stojanović i Svetlanu Ražić za članove Republičke komisije.

S obzirom na to da navedenim članovima Republičke komisije mandat ističe 27. decembra 2021. godine, a polazeći od odredbi člana 189. stav 4. Zakona o javnim nabavkama, potrebno je da Odbor donese Odluku o pokretanju postupka za utvrđivanje predloga za izbor dva člana Republičke komisije objavljivanjem javnog konkursa.

Na osnovu člana 189. st. 2. i 4. Zakona o javnim nabavkama („Službeni glasnik RS“, br. 91/19), Odbor za finansije, republički budžet i kontrolu trošenja javnih sredstava je, na sednici održanoj 14. jula 2021. godine, je jednoglasno (13 glasova „za“) doneo

**O D L U K U**

**o pokretanju postupka za utvrđivanje predloga kandidata za izbor dva člana Republičke komisije za zaštitu prava u postupcima javnih nabavki**

1. Pokreće se postupak za utvrđivanje predloga kandidata za izbor dva člana Republičke komisije za zaštitu prava u postupcima javnih nabavki (u daljem tekstu: Republička komisija).

2. Oglašava se javni konkurs za izbor dva člana Republičke komisije, u tekstu koji je sastavni deo ove odluke.

3. Javni konkurs objaviće se u „Službenom glasniku Republike Srbije“, dnevnom listu „Politika“, kao i na internet stranici Narodne skupštine [www.parlament.rs](http://www.parlament.rs).

4. Za jednog člana Republičke komisije može biti izabrano lice koje ispunjava uslove za izbor iz člana 191. stav 2. Zakona o javnim nabavkama.

5. Za drugog člana Republičke komisije može biti izabrano lice koje ispunjava uslove za izbor iz člana 191. stav 3. Zakona o javnim nabavkama.

6. Nakon sprovedenog javnog konkursa Odbor za finansije, republički budžet i kontrolu trošenja javnih sredstava predložiće Narodnoj skupštini odluku o izboru dva člana Republičke komisije.

7. O sprovođenju ove odluke staraće se generalni sekretar Narodne skupštine.

8. Ova odluka stupa na snagu danom donošenja.

**PETA TAČKA DNEVNOG REDA: Donošenje odluke o obrazovanju Radne grupe za sprovođenje postupka za izbor dva člana Republičke komisije za zaštitu prava u postupcima javnih nabavki.**

Aleksandra Tomić je podsetila da je sledeći praksu koju je Odbor razvio od prvog izbora Republičke komisije koji je sproveo krajem 2012. godine, u cilju efikasnijeg rada Odbora u postupku utvrđivanja predloga za izbor dva člana Republičke komisije, predložila da se na današnjoj sednici obrazuje radna grupa, koju će činiti tri člana Odbora, a koja bi trebalo da sprovede izborni postupak sa zadatkom da izvrši pregled prijava na javni konkurs i prateće dokumentacije radi provere i utvrđivanja ispunjenosti svih uslova navedenih u javnom konkursu. Napominje i da će radna grupa biti dužna da o svakoj pojedinačnoj aktivnosti obaveštava i svoje predloge podnosi Odboru na usvajanje.

S tim u vezi, predložila je prof.dr Milorada Mijatovića kao predsednika Radne grupe, a Veroljuba Arsića i Gorana Kovačevića za članove Radne grupe.

Na osnovu člana 27. stav 8. Zakona o Narodnoj skupštini („Službeni glasnik RS“, broj 9/10 i 108/13- dr. zakon), člana 44. stav 6. a u vezi sa članom 55. Poslovnika Narodne skupštine („Službeni glasnik RS“, broj 20/12 - Prečišćen tekst), Odbor za finansije, republički budžet i kontrolu trošenja javnih sredstava, na 38. sednici održanoj 14. jula 2021. godine, je jednoglasno (13 glasova „za“) doneo

**O D L U K U**

**o obrazovanju Radne grupe za sprovođenje postupka za predlaganje kandidata za izbor**

**dva člana Republičke komisije za zaštitu prava u postupcima**

**javnih nabavki**

1. OBRAZUJE SE Radna grupa za sprovođenje postupka za predlaganje kandidata za izbor dva člana Republičke komisije za zaštitu prava u postupcima javnih nabavki (u daljem tekstu: *Radna grupa*), u sledećem sastavu:

**Predsednik**:

**-** Milorad Mijatović

**Članovi**:

- Veroljub Arsić

- Goran Kovačević

2. Zadatak Radne grupe je da u postupku predlaganja kandidata za izbor dva člana Republičke komisije za zaštitu prava u postupcima javnih nabavki (u daljem tekstu: Republička komisija), po javnom konkursu koji će biti objavljen u „Službenom glasniku RS“, dnevnom listu „Politika“ i na internet stranici Narodne skupštine Republike Srbije, na osnovu Odluke 11 broj 02-1315/21 od 14. jula 2021. godine, izvrši pregled prijava na javni konkurs i prateće dokumentacije radi provere i utvrđivanja ispunjenosti svih uslova navedenih u javnom konkursu i da o tome podnese izveštaj Odboru. Prijave na konkurs dostavljaju se svakom članu Odbora, a uvid u prateću originalnu dokumentaciju članovi Odbora mogu izvršiti u prostoriji sekretara Odbora.

3. Radnoj grupi će u sprovođenju zadatka iz tačke 2. ove odluke administrativno-stručnu i tehničku pomoć pružati zaposleni u službi Odbora.

4. Radna grupa počinje sa radom danom donošenja odluke a završava podnošenjem sveobuhvatnog izveštaja o svom radu Odboru. Radna grupa je dužna da o svakoj pojedinačnoj aktivnosti obaveštava i svoje predloge podnosi Odboru na usvajanje.

5. Ova odluka stupa na snagu danom donošenja.

Sednica je završena u 13,25 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić